Title: V Bratislave dňa 4
Author: Magova
Last saved by: Meliorisová Kveta
Company: MSPNM

Na základe uznesenia vlády SR
                                                                                        č. ………………. z ………….                                                                                        
                                                                                              
N á v r h

Vláda Slovenskej republiky

Podľa § 28 ods. 6 písm. a) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

m e n í

uznesenie vlády SR č. 361 z 12.5.1992 vydané pod č.m.: 1573/1992 k zmene privatizačných  projektov schválených vládou Slovenskej republiky štátneho podniku VAB Bánovce nad Bebravou a štátneho podniku Závod SNP, Žiar nad Hronom ( schválené uznesením vlády SR č. 406 z 23.7.1991), bod A. 2. v časti  rozdelenie akcií takto:

16,59 %     t.j.    960558 ks akcií na investičné kupóny,
  1,77 %     t.j.    102 781 ks akcií v prospech reštitučného investičného fondu
73,9   %     t.j.  4 275 852 ks akcií priamy predaj na základe výberového konania

pri výške základného imania 5 789 191 000,- Sk.

Ostatné ustanovenia uznesenia vlády SR č. 361 z 12.5.1992 zostávajú nezmenené.

a
podľa § 28 ods. 5 písm. b) zákona

r u š í

rozhodnutie Prezídia Fondu národného majetku Slovenskej republiky (ďalej len “fond”)             č. 908/1998 o naložení s majetkovou účasťou fondu na podnikaní akciovej spoločnosti Závod Slovenského národného povstania, a.s., sídlo Priemyselná 12, 965 63 Žiar nad Hronom, IČO: 30 222 524, vydaného ako príloha č. 1 k uzneseniu Prezídia fondu č. 1/LXXXII z 9.7.1998.

Odôvodnenie:

Fond národného majetku Slovenskej republiky na základe rozhodnutia Prezídia fondu                      č. 718/1996 uzavrel so spoločnosťou ŽHK, a.s. so sídlom v Žiari nad Hronom  zmluvu č. 1983/1998  o odplatnom prevode kúpou,   4 275 852 ks akcií, t.j. 73,9 %-ný podiel na základnom imaní 5 789 191 000,- Sk spoločnosti Závod Slovenského národného povstania, a.s. Žiar nad Hronom. V dôsledku neplnenia zmluvných podmienok fond s účinnosťou od 13.8.1999 od zmluvy odstúpil. Odstúpením od zmluvy nadobudol 73,9 %-nú majetkovú účasť na podnikaní spoločnosti Závod Slovenského národného povstania, a.s. Žiar nad Hronom.

 Fond národného majetku Slovenskej republiky má zámer svoju 73,9 %-nú  majetkovú účasť na podnikaní v spoločnosti Závod Slovenského národného povstania, a.s. Žiar nad Hronom  predať   p r i a m y m    p r e d a j o m  záujemcovi, ktorého vyberie na základe výberového konania.

Poučenie:

Toto zmena privatizačného projektu a zrušenie rozhodnutia FNM SR  nie je rozhodovaním v správnom konaní. Nepodlieha preskúmaniu súdom a nie je možné voči nej podať opravný prostriedok.

                                                                                       Mikuláš   D z u r i n d a
                                                                                              predseda vlády

Na vedomie:
                     Ministerstvo hospodárstva Slovenskej republiky
                     Fond národného majetku Slovenskej republiky

Uvodné slovo

“Návrh na zrušenie a zmenu rozhodnutí o privatizácii podniku ISTROCHEM, štátny podnik Bratislava” predkladá naše ministerstvo na základe žiadosti FNM SR.

Dňa 26.9.1994 bola na základe rozhodnutia ministerstva č. 178 založená akciová spoločnosť z časti majetku štátneho majetku ISTROCHEM Bratislava a časť majetku bola určená na bezodplatný prevod na obec Bratislava, mestská časť Bratislava, Nové Mesto. Rozhodnutím o založení akciovej spoločnosti bolo rozdelenie akcií: 3 % RIF. 86 % ponuka do kupónovej privatizácie a 11 % na predaj.

Pôvodné rozhodnutie ministerstva však bolo zmenené dňa 21.10.1994 z dôvodu zníženia hodnoty majetku vkladaného do akciovej spoločnosti, zníženía základného imania v dôsledku opravy nesprávne uvedenej účtovnej hodnoty pozemkov.

K ďalšej zmene rozhodnutia ministerstva  a vydaniu nového dňa 11.5.1995 došlo v dôsledku zrušenia súhlasu mestského zastupiteľstva Bratislava Nové mesto o bezodplatnom prevode. Na základe uvedeného sa pôvodné rozhodnutia menilo na vklad celého majetku (nie časti) štátneho podniku ISTROCHEM Bratislava do akciovej spoločnosti s úpravou rozdelenia akcií 63 % ponika do kupónovej privatizácie a 34 % predaj akcií.

Prezídium FNM SR vydalo dňa 7.11.1996 rozhodnutie o priamom predaji 67 % podielu akcií kupujúcemu Chemické závody Bratislava, a.s. Z dôvodu nesplnenia zmluvných podmienok FNM od zmluvy odstúpil 2.7.1999.

V dôsledku odstúpenia od zmluvy (67 % ) a nezrealizovanej ponuky do kupónovej privatizácie (24,63%)  FNM v súčasnosti má na účte vedenom v SCP 3 921 102 ks akcií,  v menovitej hodnote 1 00,- Sk, čo predstavuje 91,63 % -nú majetkovú účasť na podnikaní spoločnosti Istrochem a.s. Bratislava.

Prezídium FNM SR uznesením zo dňa 28.5.2001 na návrh Výkonného výboru schválilo návrh na zmenu rozhodnutia ministerstva a zrušenie rozhodnutia Prezídia, ako aj  priamy predaj 91,63 % podielu na základe výsledkov výberového konania.

Materiál bol dňa 8. októbra 2001 na rokovaní PEM odporučený predložiť na rokovanie vlády.